תלויים

קריאה מבוימת של "תלויים", תיאטרון Det Norske, אוסלו, נורווגיה, 2010
תלויים (באנגלית: Suspended) הוא מחזה פרי עטה של מאיה ערד יסעור. הבכורה העולמית של המחזה התקיימה בתיאטרון Upstream, סנט לואיס, בשנת 2016.

==עלילה==
המחזה עוסק במפגשם של שני פליטים ממדינה כלשהי, מחוץ לחלון הקומה ה-45 של בניין משרדים בעיר מערבית לא מזוהה. הפליטים מנקים חלונות בסנפלינג. בהדרגה מתגלה שהשניים הכירו זה את זה, נחשף סיפור עברם במלחמת האזרחים שממנה ברחו והקונפליקט הבלתי פתור ביניהם שהביא אותם להיפגש.

==אודות המחזה==
הכותרת המקורית של המחזה הייתה Diamond Stars. בגרסתו הראשונה הפליטים היו מסיירה לאון ותוארו אירועים בתוך המשרד, מחוץ לו הפליטים ניקו את החלונות. מטיוטה לטיוטה ערד יסעור השילה את רקע הדמויות, על מנת לנטרל את המימד הפוליטי ולמקד את העניין בסוגיה האנושית.

המחזה מבוסס על מטפורה ויזואלית של אנשים התלויים בין שמיים לארץ מול חלון המפריד בינם לבין התרבות המארחת. ערד יסעור התמקדה בשלוש נקודות מבט: אנחנו, אתם והם. פעם הפליטים הם "אנחנו" והמערביים במשרד הם "הם" ופעם ה"אנחנו" וה"אתם" זה הפליטים בינם לבין עצמם.

ערד יסעור כתבה את המחזה במקור באנגלית ותירגמה אותו לעברית, המחזה תורגם גם לנורווגית ולגרמנית. המחזה הוא בן מערכה אחת הכוללת ארבע תמונות ואורך הצגתו הוא כ-75 דקות.

Riverfront Times: "יש שם ב'תלויים' סכין המחליפה ידיים מספר פעמים וכל מופע של הלהב מעלה את המתח. אולם כל דבר פרט לשיחה ודומיה מנומסת אין ביכולתן אלא להעלות את החרדה העצומה כשאתה מתנודד לך בצידו של הבניין עם ידיד לשעבר, שיש לו מזימות כמוסות להרוג אותך כדי לקבור את עברו."

St. Louis Post-Dispatch: "'תלויים' מגביל את תנועת שחקניו יותר מכל מחזה אחר חוץ מ'אח, הימים היפים' של סמואל בקט על אישה הקבורה בערימת חול, או 'ראשו של רוצח' של סם שפרד, מונולוג המסופר על ידי אדם על הכיסא החשמלי. ועדיין 'תלויים' מטלטל –בעיקר את פנימיותם של הצופים."

==הפקות==

1. אוקטובר 2016, תיאטרון Upstream, סנט לואיס, ארצות הברית, במאית: לינדה קנדי, שחקנים: פיליפ דיקסון (אייזק), רג'ינלד פייר (בנג'מין).

2. אוקטובר 2018, תיאטרון דויטש גטינגן (Deutsches Theater Göttingen), במאי: יאקוב וייס.

3. אוקטובר 2019, אנסמבל "קבוצת עבודה" במסגרת פסטיבל עכו, במאי: יגאל זקס, שחקנים: אבי סרוסי (בנג'מין), פיני גואטה (איזאק).
קריאות מבוימות

א. תיאטרון בריימרהאבן (Bremerhaven) בגרמניה.

ב. 2010, תיאטרון Det Norske באוסלו, נורווגיה, (במאים: Øystein Ulsberg Brager ו-Philip Thorne),.

ג. תיאטרון Blank בלוס אנג'לס, ארצות הברית, במאית: ניקול דומינגז.

ד. מרץ 2018, תיאטרון הבית, יפו, ישראל. בימוי קריאה: סיני פתר, שחקנים: רועי אסף, איציק גולן.

==פרסים ומועמדויות==
* 2016 מועמדות לפרס המחזה המקורי הטוב ביותר בסיינט לואיס
* 2010 פרס ראשון בתחרות למחזאות ITI / UNESCO

המחזה בדפוס
*יסעור ערד, מאיה. 2018. "[https://web.archive.org/web/20180702011029/http://online.flipbuilder.com/ameb/bumt/mobile/index.html#p=58 תלויים, מחזה]", בתוך: תיאטרון – רבעון לתיאטרון עכשווי, גיליון 44, מאי, עמ' 56–92.

==קישורים חיצוניים==
*[http://dramaisrael.org/play/diamond-stars/ תלויים], באתר מחזאי ישראל
*[https://www.kvutsat-avoda.com/suspended תלויים, באתר "קבוצת עבודה"]
*[https://www.habait-theatre.org.il/he/238 תלויים], באתר תיאטרון הבית
*[https://web.archive.org/web/20180702150838/https://upstreamtheater.org/content/suspended תלויים], באתר תיאטרון Upstream, 6 באוקטובר 2016
*[https://www.youtube.com/watch?v=PwObCjdQukw ריאיון עם הבמאית והשחקן], בערוץ STL TV, באתר יו טיוב
*גרי קווארסקי, [https://www.youtube.com/watch?v=HbkRsxjyC7I סקירה על תלויים], בערוץ Two On The Aisle, באתר יו טיוב
*ג'ודית נוימרק, [https://www.stltoday.com/entertainment/arts-and-theatre/reviews/suspended-makes-a-moving-debut-at-upstream-theater/article_48abc2ed-463d-5321-b739-82bc97f5efec.html הופעת הבכורה המפעימה של תלויים בתיאטרון Upstram], בעיתון St. Louis Post-Dispatch, 13 באוקטובר 2016
*[http://kdhx.org/articles/theatre-reviews/328-the-past-and-present-find-a-precarious-perch-in-the-moving-suspended העבר וההווה תלויים על חוט בתלויים המרגש], באתר KDHX, 15 באוקטובר 2016
*[https://snoopstheatrethoughts.com/tag/maya-arad-yasur/ "תלויים" בתיאטרון Upstream מספר סיפור משכנע], באתר Snoop's Theatre Thoughts, 14 באוקטובר 2016
*כריס גיבסון, [https://www.broadwayworld.com/st-louis/article/BWW-Review-Upstream-Theaters-Tense-and-Intense-SUSPENDED-20161020 ההפקה המותחת והמטלטלת של תלויים בתיאטרון Upstream], באתר Broadway World, 20 באוקטובר 2016
*לין ונהאוס, [https://www.bnd.com/entertainment/article108089987.html החיים תלויים על חוט בהפקת 'תלויים' של תיאטרון Upstream], באתר News-Democrat, 13 באוקטובר 2016
*ריצ'רד גרין, [https://www.talkinbroadway.com/page/regional/stl/stl467.html ביקורת על תלויים], באתר Talkin' Broadway
*[https://stagedoorstl.com/2016/10/11/suspended-at-upstream-theater-doesnt-leave-the-audience-dangling/ "תלויים" בתיאטרון Upstream אינו משאיר את הצופים אדישים], באתר Stage Door St. Louise
*פול פריסוולד, [https://www.riverfronttimes.com/stlouis/suspended-depicts-two-refugees-on-a-narrow-ledge/Content?oid=3123500 'תלויים' מתאר שני פליטים המתנדנדים בין שמיים לארץ], באתר Riverfromt Times, 12 באוקטובר 2016
*מרק ברץ, [http://www.laduenews.com/arts-and-culture/dinner-a-show-suspended/article_bbe30bac-909e-11e6-9355-6b3835dcb952.html ארוחה והצגה: תלויים], באתר Laude News, 12 באוקטובר 2016

==הערות שוליים==

קטגוריה:מחזות משנות ה-2010
קטגוריה:מחזות ישראליים